
                                                                                       PATVIRTINTA
                                                                                       Šakių rajono savivaldybės administracijos
                                                                                       direktoriaus 2018 m. kovo   d.
                                                                                       įsakymu Nr.AT-


ŽEMĖS ŪKIO IR KAIMO REIKALŲ SKYRIAUS 
 VEIKLOS  NUOSTATAI


I. BENDROJI DALIS

                  1. Šie nuostatai nustato Šakių rajono savivaldybės administracijos Žemės ūkio ir kaimo reikalų skyriaus (toliau tekste ─ skyrius) uždavinius, apibrėžia jo funkcijas, struktūrą, teises, pareigas ir atsakomybę 
                   2. Skyrius savo veikloje vadovaujasi Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, kitais teisės aktais, Šakių rajono savivaldybės tarybos veiklos reglamentu, Savivaldybės tarybos sprendimais, Administracijos veiklos nuostatais, mero potvarkiais, Administracijos direktoriaus įsakymais bei šiais nuostatais.
                   3. Skyrius turi antspaudus.
                   4. Skyriaus paskirtis - valstybės perduotų savivaldybėms funkcijų žemės ūkio srityje įgyvendinimas.

II. SKYRIAUS UŽDAVINIAI IR FUNKCIJOS

                 5. Skyriaus pagrindiniai uždaviniai yra:
                 5.1. įgyvendinti rajone valstybės politiką žemės ūkio, melioracijos bei kaimo plėtros srityse;
                5.2. koordinuoti žemės ūkio klausimus rajone, bendradarbiaujant su kitomis institucijomis, įstaigomis, žemdirbių savivaldos organizacijomis, kaimo bendruomenėmis, kitais savivaldybės administracijos padaliniais;
                5.3.organizuoti agrarinės aplinkosaugos priemonių įgyvendinimą, skatinti ekologinį, tausojantį žemdirbystę, ūkininkavimą;
                 5.4.organizuoti paramos žemės ūkiui ir kaimo plėtros programų, finansuojamų iš valstybės biudžeto, taip pat kaimo plėtros programų, finansuojamų iš savivaldybės biudžeto, įgyvendinimą.

                 6. Skyrius, įgyvendindamas jam pavestus uždavinius, vykdo šias funkcijas:
                 6.1. teisės aktų nustatyta tvarka įgyvendina paramos žemės ūkiui ir kaimo plėtrai programas;
                 6.2. koordinuoja valstybei nuosavybės teise priklausančių melioracijos ir hidrotechnikos statinių valdymas ir naudojimas patikėjimo teise;
                6.3. traktorių, savaeigių ir žemės ūkio mašinų bei jų priekabų registravimas ir techninė priežiūra;
[bookmark: _GoBack]               6.4. įregistruoja, išregistruoja žemės ūkio valdas, atnaujina žemės ūkio valdų ir ūkininkų ūkių duomenis Žemės ūkio ir kaimo verslo registro ir Ūkininkų ūkių registro administravimo portale (VURAP); 
               6.5. PPIS Kraštovaizdžių elementų žymėjimo modulyje pagal žemės ūkio veiklos subjekto  pateiktą informaciją elektroniniu būdu nurodo ir aprašo galimai tinkamus kraštovaizdžio elementus;
               6.6. registruoja ūkinius gyvūnus ir patikslina duomenis Ūkinių gyvūnų registro
informacinėje sistemoje;
               6.7. PPIS  pagal žemės ūkio veiklos subjekto pateiktą informaciją registruoja pranešimus apie planuojamo žydinčių augalų purškimo ar rapsų sėjos datą bei laiką;
               6.8. pagal pareiškėjų pateiktus duomenis elektroniniu būdu įbraižo deklaruojamų naudmenų ar kitų plotų ribas ir užpildo Paramos už žemės ūkio naudmenas ir kitus plotus bei gyvulius paraiškos elektroninę formą (suveda duomenis į Paraiškų priėmimo informacinę sistemą (PPIS));
                6.9. išdalina Valstybinės žemės nuomos  mokesčio deklaracijas;
                6.10. koordinuoja seniūnijų specialistų žemės ūkiui darbą;
                6.11.dalyvauja įgyvendinant stichinių meteorologinių reiškinių, gyvūnų užkrečiamųjų ligų likvidavimo ir priežiūros programų įgyvendinimą, medžiojamų gyvūnų ir griežtai saugomų rūšių laukinių gyvūnų žemės ūkiui padarytos žalos ir nuostolių nustatymą;
                6.12. tvarko įstatymų nustatyta tvarka priskirtus registrus ir teikia duomenis valstybės registrams;
                6.13. nustatyta tvarka nagrinėja gaunamus gyventojų ir organizacijų prašymus, skundus ir rengia jiems atsakymus skyriaus veiklos klausimais;
                6.14. dalyvauja savivaldybės tarybos, mero, administracijos direktoriaus sudaromų komisijų ir darbo grupių darbe; 
                6.15. rengia tarybos sprendimų, mero potvarkių, administracijos direktoriaus įsakymų projektus
                6.16. vykdo kitus savivaldybės administracijos direktoriaus ir direktoriaus pavaduotojo pavedimus žemės ūkio, melioracijos ir kaimo plėtros srityse;
                6.17. teisės aktų nustatyta tvarka tvarko ir saugo archyvinę medžiagą;
                6.18. dalyvauja rengiant skyriaus išlaidų sąmatų projektus ir kontroliuoja lėšų panaudojimą;
                6.19. vykdo Nacionalinės mokėjimo agentūros nustatytas paramos priemonių administravimo procedūras.

III. SKYRIAUS TEISĖS IR PAREIGOS

               7. Skyrius, siekdamas įgyvendinti jam pavestas funkcijas, turi teisę:
               7.1. inicijuoti teisės aktų ir kitų dokumentų, susijusių su skyriaus veikla, projektų rengimą;
               7.2.gauti iš kitų savivaldybės administracijos struktūrinių padalinių, seniūnijų, savivaldybės kontroliuojamų įmonių, įstaigų ir organizacijų pasiūlymus, informaciją bei dokumentus skyriaus kompetencijos klausimais;
              7.3. teikti pasiūlymus savivaldybės administracijos direktoriui dėl skyriaus darbo tobulinimo;
               7.4. įstatymų nustatyta tvarka teikti informaciją apie skyriaus darbą.

IV. DARBO ORGANIZAVIMAS

               8. Skyriui vadovauja vedėjas, kurį Valstybės tarnybos įstatymo nustatyta tvarka skiria į pareigas ir iš jų atleidžia Savivaldybės administracijos direktorius.
                9. Vedėjas yra tiesiogiai atsakingas Savivaldybės administracijos direktoriui už skyriui pavestų uždavinių ir funkcijų vykdymą.
                10. Skyriaus vedėjas:
                10.1. vadovauja skyriui, vykdant jam pavestus uždavinius ir funkcijas;
                10.2. organizuoja Savivaldybės institucijų (tarybos, mero) sprendimų ir potvarkių, Administracijos direktoriaus įsakymų skyriaus kompetencijos klausimais įgyvendinimą;
                10.3 teikia Savivaldybės administracijos direktoriui darbuotojų pareigybių aprašymo projektus bei pasiūlymus dėl lygių ir kategorijų skyrimo darbuotojams, jų tarnybinio paskatinimo bei nuobaudų skyrimo;
                10.4. vykdo Savivaldybės administracijos direktoriaus įsakymus, pavedimus bei nurodymus, nustatyta tvarka atsiskaito Savivaldybės administracijos direktoriui už skyriaus veiklą.


V. BAIGIAMOJI DALIS

                 11. Skyrius gali būti likviduojamas, reorganizuojamas savivaldybės tarybos sprendimu, įstatymų nustatyta tvarka.



